François Hollande

24ain Arlywydd Gweriniaeth Ffrainc a chyd-Dywysog Andora oedd François Hollande (ganwyd 12 Awst 1954). Cafodd ei ethol ar 6 Mai 2012, gan drechu Nicolas Sarkozy.
bawd|chwith|François Hollande ar y dde yn ysgwyd llaw Sarcozy ar risiau Élysée Palace, 2012

Bu hefyd yn Ysgrifennydd Cyntaf Plaid Sosialaidd Ffrainc rhwng 1997 a 2008 ac yn Ddirprwy y Cynulliad Cenedlaethol rhwng 1988 a 1993 ac eto rhwng 1997 a 2012. Bu'n faer Tulle rhwng 2001 a 2008 ac yn Arlywydd Cyngor Cyffredinol Corrèze rhwng 2008 a 2012.

Fe'i etholwyd yn Arlywydd ar 6 Mai 2012 gan drechu Nicolas Sarkozy; tyngodd ei lw ar 15 Mai, 2012. Ef yw'r ail Lywydd o'r Blaid Sosialaidd, wedi François Mitterrand.

Plentyndod ac addysg
Ganwyd François Hollande yn Rouen, Seine-Maritime, i deulu o'r dosbarth canol uchaf. Gweithwraig gymdeithasol oedd ei fam Nicole Frédérique Marguerite Tribert (1927–2009), ac roedd ei dad Georges Gustave Hollande, yn arbenigwr mewn "trwyn, clust a gwddw" a safodd unwaith mewn etholiad lleol dros yr asgell dde eithafol.

Cyfeiriadau

Categori:Arlywyddion Ffrainc
Categori:Genedigaethau 1954
Categori:Gwleidyddion yr 20fed ganrif o Ffrainc
Categori:Gwleidyddion yr 21ain ganrif o Ffrainc
Categori:Pobl o Rouen
Categori:Sosialwyr